**Aplinkos apsaugos agentūros 2024 m. d.**

**rašto Nr. (30.1)-A4E- priedas**

**Patikslintos sąlygos TIPK leidimo Nr. T-V.7-31/2020**

**Taršos integruotos prevencijos ir kontrolės leidimas Nr. T-V.7-31/2020**

**II. LEIDIMO SĄLYGOS**

**20. Kitos leidimo sąlygos ir reikalavimai pagal Taisyklių 65 punktą.**

* 1. Leidimo sąlygos, vykdomos ūkinės veiklos vykdymo etape.
		1. Veiklos vykdytojas turi įgyvendinti Aplinkos apsaugos agentūros poveikio aplinkai vertinimo sprendimo 11.10 sąlygą ,,Planuojamos ūkinės veiklos metu numatytas pajėgumų efektyvumo didinimas turi užtikrinti Vilniaus regioniniame atliekų sąvartyne sukauptų ir laikomų deginimui skirtų atliekų panaudojimą energijai gauti“.
		2. Įvertinus tai, kad UAB „VAATC“ (2023-10-30 raštas Nr. 1.13.-23/289) 2023 m. neplanuoja vežti sukauptų ir laikomų degiųjų atliekų į VKJ, 2023 m. įrenginio projektinio pajėgumo padidinimas gali būti skirtas kitų tiekėjų atliekoms apdoroti leidime nurodytomis sąlygomis. Atsižvelgiant į UAB „VAATC“ pateiktą informaciją apie Vilniaus MBA teritorijoje sukauptą degiųjų atliekų kiekį, siūloma prioritetą skirti Vilniaus MBA sukauptų degiųjų atliekų termiškam apdorojimui.
		3. Įrenginio teritorija, įskaitant atliekų laikymui skirtas vietas, privalo būti tvarkoma ir prižiūrima taip, kad būtų išvengta neteisėto ir atsitiktinio dirvožemio, paviršinio ir požeminio vandens užteršimo bet kokiais teršalais.
		4. Įrenginys turi būti eksploatuojamas taip, kad būtų pasiektas toks atliekų sudeginimo lygis, kad bendras organinės anglies kiekis nuosėdose ir šlake būtų mažesnis kaip 3%, o užsidegimo momentu medžiaga netektų mažiau kaip 5% sausosios dalies. Prireikus būtina taikyti išankstinio atliekų apdorojimo būdus.
		5. Įrenginys turi būti eksploatuojamas taip, kad deginant nepavojingas atliekas išsiskyrusių dujų temperatūra po paskutiniojo oro įpurškimo, kontroliuojamai ir tolygiai, netgi pačiomis nepalankiausiomis sąlygomis, bent dvi sekundes būtų padidinta iki ne mažiau kaip 850 C. Temperatūra matuojama prie degimo kameros vidinės sienelės.
		6. Įrenginyje privalo nuolatos veikti automatinė sistema, neleidžianti tiekti į degimo zoną atliekų sumažėjus nustatytai degimo temperatūrai arba kai dėl išmetamų dujų valymo įrengimų sutrikimų arba gedimų viršijama kuri nors išmetamų teršalų ribinė vertė.
		7. Veiklos vykdytojas privalo vykdyti aplinkos monitoringą pagal patvirtintas ir reguliariai atnaujinamas programas. Veiklos vykdymo metu veiklos vykdytojas privalo tinkamai stebėti ir vertinti faktiškai daromą poveikį aplinkai (vykdyti reikalavimus atitinkantį aplinkos monitoringą) bei sudaryti sąlygas visuomenei ir suinteresuotoms institucijoms susipažinti su monitoringo duomenimis.
		8. Visi vykdomo aplinkos monitoringo taškai (požeminio vandens mėginių paėmimo šuliniai ir dujinių teršalų mėginių paėmimo vietos) turi būti saugiai įrengti, pažymėti ir saugojami nuo atsitiktinio jų sunaikinimo.
		9. Visi monitoringo (stebėsenos) rezultatai turi būti registruojami, apdorojami ir atitinkamai pateikiami, kad kompetentinga kontroliuojanti institucija galėtų patikrinti, ar laikomasi leidime nurodytų eksploatacijos sąlygų ir išmetamų teršalų ribinių verčių.
		10. Įrenginio sistemos, agregatai ir įranga (deginimo linija, atliekų priėmimo, laikymo, vietoje atliekamo pirminio apdorojimo įrenginiai, atliekų kuro ir oro padavimo sistemos, katilai, išmetamų dujų valymo įrenginiai, vietoje esančių likučių ir nuotekų valymo arba laikymo įrenginiai, krovimo priemonės, deginimo arba bendro deginimo operacijų tikrinimo sistemos, registruojančios ir atliekančios deginimo arba bendro deginimo sąlygų stebėseną) turi būti eksploatuojami pagal jiems nustatytus eksploatavimo parametrus (reikalavimus) ir periodiškai tikrinami, o patikrinimai registruojami. Patikrinimų dažnumą nusistato veiklos vykdytojas.
		11. Atliekų deginimo procese gauta energija kiek įmanoma turi būti panaudojama gaminant šilumą, technologinį garą ir/arba elektros energiją.
		12. Veiklos vykdytojas taip pat privalo periodiškai (patikrinimų dažnumą nusistato veiklos vykdytojas) tikrinti visas turimas talpas, žarnas, jungtis bei vožtuvus ir registruoti šiuos patikrinimus.
		13. Įrenginyje turi būti pakankamas kiekis priemonių išsiliejusiems skysčiams surinkti ir neutralizuoti, o taip pat gaisro gesinimo priemonės. Ekstremalių situacijų atveju, vadovautis patvirtintu UAB Vilniaus kogeneracinė jėgainė ekstremalių situacijų valdymo planu.
		14. Įrenginio personalas turi būti supažindintas su atliekų naudojimo ir šalinimo techniniu reglamentu ir griežtai laikytis jo reikalavimų.
		15. Atliekų priėmimo bei kitos procedūros ir įrašų turinys turi būti aiškiai nustatyti, saugojami ir laisvai prieinami kontroliuojančioms institucijoms. Pasibaigus paleidimo/derinimo darbams jėgainėje 6 mėn. vykdyti atvežamų atliekų (taikoma atliekoms atvežamoms mašinomis) detalę patikrą (1 kartą per mėnesį). Vėlesniu laikotarpiu - kartą į ketvirtį, o esant poreikiui ar nustačius pažeidimus - dažniau. Į patikros procesą rekomenduojama pakviesti ir aplinkos apsaugos valstybinę kontrolę vykdančią instituciją.
		16. Privalo būti užtikrinamas atliekų kilmės, jų savybių ir tvarkymo operacijų atsekamumas pagal susirašinėjimo su atliekų tiekėju įrašus, atliekų gavimo ir operacijų atlikimo su jomis registravimo įrašus, atliekų pakuotės (taros) žymėjimą, atskiruose darbo vietose atliekamus įrašus ir elektroninio registravimo duomenis.
		17. Veiklos vykdytojas privalo Aplinkos apsaugos departamentui pateikti informaciją apie nutrauktas atliekų priėmimo sutartis dėl besikartojančių aplinkosauginių pažeidimų (pvz. pateikiamos ne tos rūšies atliekos, kurios negali būti priimamos deginimui).
		18. Kiekvieną kartą, kai nuolatiniai matavimai rodo, kad dėl išmetamų dujų valymo įrengimų sutrikimų arba gedimų termofikacinė jėgainė veikia neįprastomis (neatitiktinėmis) veiklos sąlygomis (TIPK leidimo 8 lentelė) ilgiau kaip 4 valandas iš eilės (ir ne daugiau kaip 60 valandų per metus), darbas atliekų deginimo įrenginyje be jokių išimčių turi būti nutraukiamas ir atliekos toliau nedeginamos, kol nebus išspręsta gedimų priežastis. Vykdomos veiklos metu paaiškėjus, kad daromas didesnis poveikis aplinkai už teisės aktuose nustatytus rodiklius, veiklos vykdytojas privalo nedelsiant taikyti papildomas poveikį aplinkai mažinančias priemones arba mažinti veiklos apimtis/nutraukti veiklą.
		19. Gamtinių resursų, įskaitant vandens, sunaudojimas, atliekų tvarkymas, teršalų į aplinką išmetimas turi būti reguliariai apskaitomi ir registruojami atitinkamuose žurnaluose arba kompiuterinėse sistemose ir laisvai prieinami kontroliuojančioms institucijoms.
		20. Apskaitos ir matavimo prietaisai turi atitikti metrologinius reikalavimus ir reguliariai kalibruojami. Automatinių matavimo sistemų diegimas ir veikimas turi būti kontroliuojamas kasmet atliekant techninius jų patikrinimus. Visų teršalų, įskaitant dioksinus ir furanus, mėginių ėmimo ir analizės metodai, taip pat automatinių matavimo sistemų kokybės užtikrinimas ir pamatiniai matavimo metodai, taikomi kalibruojant tas sistemas, atliekami pagal CEN standartus. Jei CEN standartų nėra, taikomi ISO, nacionaliniai arba kiti tarptautiniai standartai, kurie užtikrina lygiavertės mokslinės kokybės duomenis. Automatinės matavimo sistemos turi būti kontroliuojamos atliekant lygiagrečius matavimus remiantis pamatiniais metodais ne rečiau kaip kartą metuose.
		21. Veiklos vykdytojas privalo pranešti Aplinkos apsaugos agentūrai ir Aplinkos apsaugos departamentui prie Aplinkos ministerijos apie bet kokius planuojamus įrenginio pobūdžio arba veikimo pasikeitimus ar išplėtimą, kuris gali daryti neigiamą poveikį aplinkai.
		22. Veiklos vykdytojas privalo pranešti Aplinkos apsaugos departamentui prie Aplinkos ministerijos apie pažeistas šio leidimo sąlygas, didelį poveikį aplinkai turintį incidentą arba avariją ir nedelsiant imtis priemonių apriboti poveikį aplinkai ir žmonėms ir užkirsti kelią galimiems incidentams ir avarijoms ateityje.
		23. Veiklos vykdytojas privalo reguliariai ir laiku kompetentingoms aplinkosaugos institucijoms teikti reikiamas ataskaitas.
		24. Veiklos vykdytojas taip pat privalo laikytis Atliekų deginimo aplinkosauginių reikalavimų, patvirtintų Lietuvos Respublikos aplinkos ministro 2002 m. gruodžio 31 d. įsakymu Nr. 699. Pagal Atliekų deginimo aplinkosauginius reikalavimus veiklos vykdytojas privalo vykdyti griežtą atliekų deginimo temperatūrinio rėžimo kontrolę ir aplinkos monitoringą.
		25. Aplinkos apsaugos departamento prie Aplinkos ministerijos inspektorius, ne rečiau kaip kas 5 metus, dalyvaujant įmonės atstovui, patikrina ir fiksuoja patikrinimo akte ar teritorijos danga, ant kurios yra cheminių medžiagų talpyklos, nėra pažeista, taip pat ar cheminių medžiagų laikymo ir naudojimo vietose taikomos priemonės išvengti sistemingo dirvožemio užteršimo pavojaus.
		26. Veiklos vykdytojas turi rinkti informaciją apie vykdomos ūkinės veiklos geriausiai prieinamas technologijas ir ieškoti galimybių jas pritaikyti. Pasikeitus norminiams dokumentams, atsiradus naujiems ar įdiegus naujus technologinius, gamybinius sprendimus – peržiūrėti įrenginio atitikimą geriausiai prieinamiems gamybos būdams. Veiklos vykdytojas bet kokiu atveju privalo laikytis visų aktualių, veiklą reglamentuojančių teisės aktų reikalavimų, ir atitinkamai keisti veiklos rodiklius, keičiantis teisiniam reglamentavimui.
		27. Jėgainėje draudžiama deginti pavojingas atliekas, atskirai surinktas tinkamas perdirbti arba kitaip naudoti nepavojingas atliekas.
		28. Veiklos vykdytojas turi užtikrinti, kad su vykdoma ūkine veikla susijęs triukšmas artimiausioje gyvenamojoje ir visuomeninėje aplinkoje ir už sanitarinės apsaugos zonos ribų neviršytų Lietuvos higienos normoje HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtintoje Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuose ir visuomeninės paskirties pastatuose bei jų aplinkoje“ patvirtinimo“, reglamentuojamų triukšmo ribinių dydžių.
		29. Veiklos vykdytojas turi užtikrinti, kad ūkinės veiklos vykdymo metu triukšmo emisija iš kiekvieno taršos šaltinio neviršytų TIPK paraiškoje pateikto dydžio: 1) Atliekų iškrovimo patalpa (V10UEA) – 79 dBA; 2) Atliekų paruošimo patalpa (V10UEB) – 82 dBA; 3) Garo katilo patalpa (V10UHA) – 79 dBA; 4) Šlako (lakiųjų pelenų) patalpa (V10UEX) – 85 dBA; 5) Skirstyklos patalpa (V50UBA) – 75 dBA; 6) Aušinimo įrenginių patalpa (V50URB) – 89 dBA; 7) Garo turbinų patalpa (V50UMA) – 90 dBA; 8) Įšmetamųjų dujų valymo įrenginių patalpa (V10UVC) – 85 dBA; 9) Skirstyklos patalpa (V10UBA) – 78 dBA; 10) Valdymo patalpa (V50UCB) – 67 dBA; 11) Garo katilo patalpa (V20UHA) – 75-90 dBA; 12) Rankovinio filtro ir dūmų valymo reaktorius (V20UHQ) – 82 dBA; 13) Rankovinio filtro ir dūmų valymo reaktorius (V20UHN) – 82 dBA; 14) Siurblinės patalpa (V20UHX) – 53 dBA; 15) Kondensacinio ekonomaizerio patalpa (V20UHM) – 80 dBA; 16) Sorbentų ir absorbentų saugojimo patalpa (V20UHX) – 80 dBA; 17) Lakiųjų pelenų silosas (V20UET10) – 80 dBA; 18) Dugno pelenų silosas (V20UET20) – 89 dBA; 19) Skruberis (V10UHM) – 75 dBA; 20) Išmetamųjų dujų kondensatoriaus įrenginys (V10UHP) – 76 dBA; 21) Slopintuvas (V10UHM) – 78 dBA; 22) Absorberis (V10UHM) – 75 dBA; 23) Kaminas (V10UHN ir V20UHN) – 90 dBA; 24) Traukos ventiliatorius (V10UVB) – 78 dBA; 25) Traukos ventiliatorius (V20UHQ ir V20UHN) – 85 dBA; 26) Aukštinantysis transformatorius (V50UBF) – 80 dBA; 27) Aukštinantysis transformatorius (V50UBF) – 85 dBA; 28) EB transformatorius (V10UBA) – 70 dBA; 29) Oro tiekimo ventiliatorius (V10UBA) – 70 dBA; 30) Oro šalinimo ventiliatorius (V10UBA) – 69 dBA; 31) Oro tiekimo ventiliatorius (V10UBA) – 70 dBA; 32) Oro tiekimo ventiliatorius (V10UEA) – 71 dBA; 33) Oro šalinimo ventiliatorius (V10UEB) – 87 dBA; 34) Oro tiekimo ventiliatorius (V10UEX) – 91 dBA; 35) Oro tiekimo ventiliatorius (V10UHA) – 65 dBA; 36) Oro tiekimo ventiliatorius (V10UHA) – 63 dBA; 37) Oro tiekimo ventiliatorius (V10UHA) – 72 dBA; 38) Oro tiekimo ventiliatorius (V10UHA) – 79 dBA; 39) Oro tiekimo ventiliatorius (V10UHA) – 63 dBA; 40) Oro tiekimo ventiliatorius (V10UHA) – 73 dBA; 41) Oro tiekimo ventiliatorius (V10UVC) – 59 dBA; 42) Oro tiekimo ventiliatorius (V10UVC) – 71 dBA; 43) Oro šalinimo ortakis (V10UVC) – 71 dBA; 44) Oro šalinimo ortakis (V10UVC) – 58 dBA; 45) EB transformatorius (V50UBA) – 85 dBA; 46) Oro šalinimo ortakis (V50UVE) – 67 dBA; 47) Oro šalinimo ventiliatorius (V50URB) – 84 dBA; 48) Stoginis oro šalinimo ventiliatorius (V20UHA) – 90 dBA; 49) Oro tiekimo ventiliatorius (V20UHA) – 80 dBA; 50) Dūmtraukio ventiliatorius (V20UHM ir V20UHX) – 80 dBA; 51) Oro tiekimo ventiliatorius (V20UHQ ir V20UHN) – 70 dBA; 52) Oro tiekimo ventiliatorius (V20UHN ir V20UHX) – 70 dBA; 53) Oro šalinimo ventiliatorius (V20UHX) – 75 dBA; 54) Stoginis oro šalinimo ventiliatorius (V20UET10) – 80 dBA; 55) Stoginis oro šalinimo ventiliatorius (V20UET20) – 80 dBA; 56) Orapūtė (V20UET20) – 90 dBA; 57) Stoginis oro šalinimo ventiliatorius (V20UEX) – 80 dBA; 58) Oro šalinimo ventiliatorius (V20UEB02) – 90 dBA; 59) Konvejerio pavara PZW6, PR3 ir PR4 (V20UED10) – 84 dBA; 60) Konvejerio pavara PWZ7.1 ir PWZ7.2 (V20UED20) – 88 dBA; 61) Konvejerio linija tarp verstuvo ir biokuro smulkinimo pastato (V20UED10) – 71 dBA; 62) Konvejerių linija tarp silosų ir katilinės (V20UED20) – 74 dBA; 63) Konvejerių linija tarp silosų ir katilinės (V20UED20) – 79 dBA; 64) Vamzdynai tarp išmetamųjų dujų kondensatoriaus, traukos ventiliatorių, oro valymo įrenginių ir dūmtraukių – 83 dBA; 65) Vamzdynai tarp išmetamųjų dujų oro valymo įrenginių – 81 dBA; 66) Vamzdynai tarp išmetamųjų dujų oro valymo įrenginių – 76 dBA; 67) Vamzdynas tarp kondensatoriaus ir dūmtraukio – 71 dBA; 68) Vamzdynas tarp kondensatoriaus ir dūmtraukio – 74 dBA.
		30. Veiklos vykdytojas turi užtikrinti, kad vykdomos ūkinės veiklos skleidžiamas kvapas artimiausioje gyvenamojoje ir visuomeninėje aplinkoje ir už sanitarinės apsaugos zonos ribų neviršytų Lietuvos higienos normoje HN 121:2010 „Kvapo koncentracijos ribinė vertė gyvenamosios aplinkos ore“, patvirtintoje Lietuvos Respublikos sveikatos apsaugos ministro 2010 m. spalio 4 d. įsakymu Nr. V-885 „Kvapo koncentracijos ribinė vertė gyvenamosios aplinkos ore“ ir kvapų kontrolės gyvenamosios aplinkos ore taisyklių patvirtinimo“, reglamentuojamos kvapo ribinės vertės.
		31. Veiklos vykdytojas turi užtikrinti, kad ūkinės veiklos vykdymo metu kvapo emisija iš kiekvieno taršos šaltinio neviršytų TIPK paraiškoje pateikto dydžio: 1. Atliekų deginimo jėgainė Nr. 001 – 16082,08 OUE/s; 2. Biokuro jėgainė Nr. 002-1 – 23550,94 OUE/s; 3. Biokuro jėgainė Nr. 002-2 – 23550,94 OUE/s; 4. Atliekų deginimo jėgainės kuro bunkeris Nr. 004 – 254,658 OUE/s; 5. Atliekų deginimo jėgainės kuro bunkeris Nr. 005 – 254,658 OUE/s; 6. Dyzelinis elektros generatorius Nr. 006 – 1018,355 OUE/s; 7. Dyzelinis priešgaisrinis siurblys Nr. 024 – 1407,401 OUE/s; 8. Suvirinimo aparatai Nr. 603 – 0,377 OUE/s.
		32. Veiklos vykdytojas turi užtikrinti, kad atliekos į VKJ bus vežamos iš šalia esančių Vilniaus MBA įrenginių ir/arba autotransportu iš kitų Lietuvos įrenginių, laikantis artumo principo taikymo. Siekiant išvengti kvapų ir dulkių sklidimo į aplinką, jų vežimo metu naudojamos uždaros deginamų atliekų tiekimo sistemos.
		33. Veiklos vykdytojas turi užtikrinti, kad į VKJ teritoriją atvežamos atliekos bus vizualiai patikrinamos, veiks nuolatinė radioaktyvumo patikra. Detali atliekų patikra pagal patvirtintą tvarką vykdoma ne rečiau kaip vieną kartą per ketvirtį, užtikrinant, kad kiekvienas atliekų tiekėjas būtų patikrintas bent vieną kartą per metus. Nustačius, kad konkrečioje atliekų siuntoje aptikta pavojingų medžiagų, nedelsiant informuojamas atliekų tiekėjas ir siunta grąžinama. Suveikus radioaktyvumo patikros įrangai, atliekų krovinys papildomai yra patikrinamas rankiniu dozimetru. Nustačius, kad krovinyje yra pavojingų atliekų, informuojamas Radiacinės saugos centras ir vadovaujantis Radiacinės saugos centro specialistų nurodymais, siunta grąžinama tiekėjui arba vykdomi kiti nurodyti veiksmai, atsižvelgiant į fiksuotos jonizuojančiosios spinduliuotės dozės dydį.
		34. Padidinus sudeginamų atliekų kiekį, veiklos vykdytojas turi užtikrinti: kad jėgainėje bus pilnai sudeginamos atliekos; susidariusių dūmų išvalymą ir aplinkosauginių reikalavimų laikymąsi; aplinkos oro taršos ribinių verčių laikymasis; siekiant užkirsti kelią kvapų pateikimui į aplinkos orą, kad atliekų iškrovimo ir laikymo patalpos bus uždaros, o oras iš šių patalpų išsiurbiamas ir perduodamas į deginimo katilą; atliekant profilaktinius tvarkymo ar patikrinimo darbus, kad kuro priėmimas bus nutraukiamas ir bunkeris maksimaliai ištuštinamas, laikinai katile bus deginamos dujos.
		35. Nedelsiant įrengti laikiną patekimą iki ėminių paėmimo vietų biokuro jėgainės oro taršos šaltiniuose 002-01 ir 002-02, pastatant stacionarius modulinius pastolius. Ėminių paėmimo vietas, atitinkančias Stacionarių taršos šaltinių išmetamų į aplinkos orą teršalų laboratorinės kontrolės metodinėse rekomendacijose, patvirtintose Lietuvos Respublikos aplinkos ministro  2004 m. vasario 11 d. įsakymu Nr. D1-68 „Dėl stacionarių taršos šaltinių išmetamų į aplinkos orą teršalų laboratorinės kontrolės metodinių rekomendacijų patvirtinimo“ 8.1 ir 8.2.1 papunkčių reikalavimus įrengti iki 2025-08-31.
	2. Leidimo sąlygos, privalomos įvykdyti veiklos nutraukimo etape.
		1. Iki pilno veiklos nutraukimo veiklos vietos būklė turi būti pilnai sutvarkyta, kaip numatyta įrenginio projekte, planuose ir reglamentuose. Rengdamasis galutinai nutraukti veiklą, jos vykdytojas privalo įvertinti dirvožemio ir požeminių vandenų užterštumo būklę pavojingų medžiagų atžvilgiu. Jei dėl įrenginio eksploatavimo pastarieji labai užteršiami šiomis medžiagomis, ir jų būklė skiriasi nuo pirminės būklės eksploatavimo pradžioje, veiklos vykdytojas turi imtis būtinų priemonių dėl tos taršos, siekdamas atkurti tą eksploatavimo vietos būklę.